**Δηλώσεις μαθημάτων χειμερινού εξαμήνου** **2024-2025**

**Από 21/10/2024 (από 9.οο π.μ.) έως 28/10/2024**

**Α. Κανόνες δήλωσης**

**1. ΜΑΘΗΜΑΤΑ:** Τα μαθήματα που δηλώνονται στο ΠΤΕΑ (μέσω της ηλεκτρονικής γραμματείας) για κάθε εξάμηνο είναι τα **Υποχρεωτικά**, τα **Επιλογής** και τα **Χρωστούμενα** (για φοιτητές μετά το 3ο εξάμηνο). Οι φοιτητές/φοιτήτριες δηλώνουν (ν) μαθήματα στο 1o και 2ο εξάμηνο, όπου ν είναι ο αριθμός των μαθημάτων του τρέχοντος εξαμήνου (υποχρεωτικά+επιλογής) που αντιστοιχεί σε 30 ECTS, (ν+2) στο 3ο έως 6ο εξάμηνο και (ν+4) στο 7ο και 8ο εξάμηνο. Τα επιπλέον μαθήματα (+2 και +4) είναι τα χρωστούμενα.

• **ΥΠΟΧΡΕΩΤΙΚΑ:** Ο φοιτητής/φοιτήτρια δηλώνει τα «Υποχρεωτικά» μαθήματα του τρέχοντος εξαμήνου. Το μάθημα της Ξένης Γλώσσας όπως και η Πρακτική Άσκηση θεωρείται Υποχρεωτικό.

• **ΕΠΙΛΟΓΗΣ:** Ο φοιτητής/φοιτήτρια δηλώνει «Επιλογής» μαθήματα από το τρέχον εξάμηνο και από παλαιά εξάμηνα. Όλα τα μαθήματα «Επιλογής» του Π.Τ.Ε.Α. έχουν 3,5 ECTS.

• **ΧΡΩΣΤΟΥΜΕΝΑ:** Είναι μαθήματα παλαιών εξαμήνων - έως 2 ή 4 μαθήματα - που ο φοιτητής **ΔΗΛΩΣΕ ή ΕΠΡΕΠΕ ΝΑ ΔΗΛΩΣΕΙ** στο παρελθόν και δεν τα πέρασε.

Τα χρωστούμενα μαθήματα, **έως +2 στο 3ο και 5ο εξάμηνο και έως +4 στο 7ο εξάμηνο**, θα δηλωθούν από τους/τις φοιτητές/φοιτήτριες **ΑΠΟΚΛΕΙΣΤΙΚΑ** κατά το προαναφερόμενο διάστημα των δηλώσεων.

**Οι φοιτητές/φοιτήτριες του 9ου εξαμήνου και άνω, που για να ολοκληρώσουν τις προϋποθέσεις για τη λήψη του πτυχίου τους χρειάζονται και μαθήματα εαρινού εξαμήνου έχουν τη δυνατότητα να τα ΑΙΤΗΘΟΥΝ, κατά προτίμηση τηλεφωνικά, στη Γραμματεία του Τμήματος, ΑΠΟΚΛΕΙΣΤΙΚΑ από 8-11-2024 έως και 12-11-2024, προκειμένου αυτά να δημιουργηθούν και στη συνέχεια να περαστούν στη δήλωσή τους.**

**ΠΡΟΣΟΧΗ**: Φοιτητές/φοιτήτριες που έχουν ήδη αντικαταστήσει χρωστούμενα μαθήματα επιλογής, ανεξαρτήτως εξαμήνου, σύμφωνα με τον Οδηγό Σπουδών, δεν μπορούν να δηλώσουν αυτά τα μαθήματα ως χρωστούμενα.

Επίσης φοιτητές που δεν χρωστούν κανένα μάθημα **ΔΕΝ** επιτρέπεται να δηλώσουν κανένα επιπλέον μάθημα εκτός των υποχρεωτικά οριζόμενων από το εξάμηνό τους (ν). Σε περίπτωση που φοιτητής/φοιτήτρια δηλώσει ενώ δεν οφείλει μάθημα/μαθήματα αυτά θα αφαιρεθούν από τη Γραμματεία του Τμήματος, έπειτα από σχετικό έλεγχο.

**ΣΗΜΑΝΤΙΚΗ ΣΗΜΕΙΩΣΗ:** Σύμφωνα με τον οδηγό Σπουδών του Τμήματος αν κάποιο υποχρεωτικό μάθημα δεν διδάσκεται στο εξάμηνο που θα έπρεπε να το δηλώσει ο/η φοιτητής/φοιτήτρια, θα δηλώσει στο εξάμηνο αυτό ένα επιπλέον μάθημα Επιλογής, το οποίο θα αφαιρεθεί, θα δηλώσει δηλαδή λιγότερα επιλογής, στο εξάμηνο που θα διδαχθεί (και θα δηλωθεί) το Υποχρεωτικό μάθημα. **Το χειμερινό εξάμηνο** του ακαδημαϊκού έτους **2024-2025 το υποχρεωτικό** μάθημα **«Διδασκαλία των Μαθηματικών σε μαθητές με δυσκολίες στα μαθηματικά»** δεν θα διδαχθεί. Ως εκ τούτου, οι φοιτητές/φοιτήτριες του 3ου εξαμήνου θα δηλώσουν τέσσερα (4), αντί τριών (3), μαθήματα επιλογής, ενώ όταν θα διδαχθεί το συγκεκριμένο μάθημα θα δηλωθεί στη θέση ενός μαθήματος επιλογής, στο πλαίσιο του προβλεπόμενου αριθμού μαθημάτων για το εξάμηνο, δηλαδή **ΔΕΝ** θα δηλωθεί ως χρωστούμενο.

Οι φοιτητές/φοιτήτριες του 7ου εξαμήνου και άνω που χρωστούν τομάθημα **«Διδασκαλία των Μαθηματικών σε μαθητές με δυσκολίες στα μαθηματικά»** και με την δήλωση των μαθημάτων του χειμερινού εξαμήνου, ή χειμερινού και εαρινού για όσους/όσες διανύουν το 4ο έτος σπουδών, έπειτα από την επιτυχή εξέτασή τους, συμπληρώνουν τις υπόλοιπες προϋποθέσεις για τη λήψη πτυχίου, υποχρεούνται να το «αντικαταστήσουν» επιλέγοντας άλλο μάθημα του ιδίου κύκλου με το υποχρεωτικό μάθημα. Ο/Η φοιτητής/φοιτήτρια οφείλει να ενημερώσει την Γραμματεία του Τμήματος σχετικά με το μάθημα επιλογής που θα «αντικαταστήσει» το προαναφερόμενο υποχρεωτικό μάθημα είτε με «**αίτηση»** από την ηλεκτρονική Γραμματεία με τίτλο «**Διδασκαλία των Μαθηματικών σε μαθητές με δυσκολίες στα μαθηματικά**» όπου θα αναγράφεται το μάθημα επιλογής που έχουν δηλώσει για «αντικατάσταση», είτε τηλεφωνικά στη Γραμματεία του Τμήματος **ΑΠΟΚΛΕΙΣΤΙΚΑ** το διάστημα **από 8-11-2024 έως και 12-11-2024**. Αν, παρ’ ελπίδα, δεν ολοκληρώσουν τις προϋποθέσεις για τη λήψη πτυχίου έως ότου το μάθημα **«Διδασκαλία των Μαθηματικών σε μαθητές με δυσκολίες στα μαθηματικά»** ξαναδιδαχθεί θα πρέπει να εξετασθούν στο προαναφερόμενο Υποχρεωτικό μάθημα**.**

Σημείωση για τους/τις φοιτητές/φοιτήτριες του 5ου εξαμήνου που χρωστούν τομάθημα **«Διδασκαλία των Μαθηματικών σε μαθητές με δυσκολίες στα μαθηματικά»** δεν θα το δηλώσουν ως χρωστούμενο, σύμφωνα με τα οριζόμενα στον Οδηγό Σπουδών, στη δήλωση του 5ου εξαμήνου, αλλά θα το δηλώσουν ως χρωστούμενο στη δήλωση μαθημάτων του 7ου εξαμήνου, με την προϋπόθεση ότι θα διδάσκεται. Σε διαφορετική περίπτωση θα υπάρχει ενημέρωση στην ανακοίνωση για τις δηλώσεις εκείνου του εξαμήνου.

**2. ΓΛΩΣΣΑ**: Από τα μαθήματα της ξένης γλώσσας (Αγγλικά, Γαλλικά, Ιταλικά, Γερμανικά) επιλέγετε υποχρεωτικά ΜΟΝΟ ένα/εξάμηνο. Ο κύκλος της ξένης γλώσσας απαιτεί **4 μαθήματα της ίδιας γλώσσας** και δηλώνεται στο 1ο εξάμηνο. Για να δηλώσετε τη **γλώσσα** πρέπει πρώτα να δείτε τα μαθήματα της **γλώσσας** επιλέγοντας στο «***Επιλογή ομάδας μαθημάτων***», δηλώνετε τη γλώσσα που επιθυμείτε και στη συνέχεια, επιστρέφοντας στα μαθήματα, μπορείτε να προσθέσετε στη δήλωσή σας το μάθημα της γλώσσας π.χ. «Αγγλικά 1».

**ΣΗΜΑΝΤΙΚΟ: Επειδή στο νέο πρόγραμμα της ηλεκτρονικής γραμματείας πρέπει να γίνει άμεσα η οριστικοποίηση των δηλώσεων των φοιτητών/φοιτητριών προκειμένου στη συνέχεια να μπορούν να δηλώσουν συγγράμματα στον «Εύδοξο», ενημερώνουμε ότι η οριστικοποίηση των δηλώσεων θα γίνει έως την ΔΕΥΤΕΡΑ 4-11-2024. Έπειτα από την οριστικοποίηση των δηλώσεων καμία αλλαγή στις δηλώσεις δεν θα μπορεί να γίνει (εκτός της πιθανής πρόσθεσης υποχρεωτικών μαθημάτων ΕΑΡΙΝΟΥ ΕΞΑΜΗΝΟΥ)**

**ΠΕΡΙΟΡΙΣΜΟΙ**:

1. Οι φοιτητές/φοιτήτριες ΔΕΝ μπορούν να δηλώσουν μαθήματα μεγαλύτερου εξαμήνου από αυτό που ανήκουν. Εξαίρεση αποτελούν οι φοιτητές/φοιτήτριες του 5ου εξαμήνου οι οποίοι/οποίες μπορούν να δηλώσουν και μαθήματα του 7ου εξαμήνου.
2. Όταν αλλάζετε μάθημα «Επιλογής» **ΔΕΝ** δικαιούστε σύγγραμμα για το νέο μάθημα.
3. Φοιτητές/φοιτήτριες που έχουν τελειώσει την κανονική διάρκεια σπουδών (8 εξάμηνα) δηλώνουν **όσα μαθήματα χρωστούν** και μόνο**, ανεξαρτήτως σε πιο εξάμηνο ανήκουν (1ο ή 3ο ή 5ο ή 7ο).**

**Β. Βασικοί πίνακες Οδηγού Σπουδών 2018**

**Πίνακας δήλωσης μαθημάτων**

|  |  |  |  |  |  |
| --- | --- | --- | --- | --- | --- |
| **Εξάμηνο** | **ν** | Μαθήματα  (max) | **Υ**ποχρεωτικά (Υ) | **Ε**πιλογής (Ε) | **Χ**ρωστούμενα |
| **1ο** | **8** | **8** | 5 | 3 | - |
| **3ο** | **8** | **10** | 5 | 3 | 2 |
| **5ο** | **7** | **9** | 3+1 | 3 | 2 |
| **7ο** | **7** | **11** | 1 | 6 | 4 |

|  |  |  |  |
| --- | --- | --- | --- |
| **ΚΑΤΑΝΟΜΗ ΜΑΘΗΜΑΤΩΝ ΑΝΑ ΕΞΑΜΗΝΟ** | | | |
| **1Ο εξάμηνο {8}** | **Υποχρεωτικά=5** | **Επιλογής=3** | **30 ECTS: Υ+Ε [19,5+10,5]** |
| **2Ο εξάμηνο {8}** | **Υποχρεωτικά=6** | **Επιλογής=2** | **30 ECTS: Υ+Ε [23+7]** |
| **3Ο εξάμηνο {8}** | **Υποχρεωτικά=5** | **Επιλογής=3** | **30 ECTS: Υ+Ε [19,5+10,5]** |
| **4Ο εξάμηνο {8}** | **Υποχρεωτικά=5** | **Επιλογής=3** | **30 ECTS: Υ+Ε [19,5+10,5]** |
| **5Ο εξάμηνο {7}** | **Υποχρεωτικά=4** | **Επιλογής=3** | **30 ECTS: Υ+Ε [19,5+10,5]** |
| **6Ο εξάμηνο {7}** | **Υποχρεωτικά=4** | **Επιλογής=3** | **30 ECTS: Υ+Ε [22+10,5]** |
| **7Ο εξάμηνο {7}** | **Υποχρεωτικά=1** | **Επιλογής=6** | **30 ECTS: Υ+Ε [9+21]** |
| **8Ο εξάμηνο {7}** | **Υποχρεωτικά=1** | **Επιλογής=6** | **30 ECTS: Υ+Ε [9+21]** |

**Σημείωση**:

*• Στο 1ο έως 4ο εξάμηνο 8 μαθήματα και στο 5ο έως 8ο εξάμηνο 7 μαθήματα*

*• Στο 1ο έως το 4ο εξάμηνο στα υποχρεωτικά μαθήματα περιλαμβάνεται και η Ξένη Γλώσσα*

*• Στο 5ο έως το 8ο εξάμηνο στα υποχρεωτικά μαθήματα περιλαμβάνεται και η Πρακτική Άσκηση*

ΟΔΗΓΟΣ ΣΠΟΥΔΩΝ ΠΤΕΑ

2012 - 2013

*• Η τελευταία στήλη του πίνακα περιέχει το σύνολο των ECTS μονάδων για τα Υποχρεωτικά και τα Επιλογής*

|  |  |  |  |
| --- | --- | --- | --- |
| **ΚΑΤΑΝΟΜΗ ΜΑΘΗΜΑΤΩΝ** | | | |
| **Κύκλος** | **Υποχρεωτικά Μαθήματα** | **Επιλεγόμενα Μαθήματα\*** | **Σύνολο** |
| Ειδική Αγωγή | 10 (8+2Π.Α.) | 12 (/26) | 22 (20+2Π.Α.) |
| Ψυχολογία/Γλώσσα | 7 | 8 (/26) | 15 |
| Παιδαγωγικές και Θετικές Επιστήμες | 10 (8+2Π.Α.) | 9 (/30) | 19 (17+2Π.Α.) |
| Ξένες Γλώσσες | 4 |  | 4 |
| **Σύνολο** | 31 | 29(/82) | 60 |

\* Μέσα στην παρένθεση φαίνονται τα προσφερόμενα επιλεγόμενα μαθήματα ανά κύκλο σπουδών

**Γ. Οδηγίες για την Ηλεκτρονική Γραμματεία**

1. **Αν κάνετε τη δήλωση από υπολογιστή συνδεδεμένο στο εσωτερικό δίκτυο του Πανεπιστημίου (π.χ. Εργαστήριο ΤΠΕ του ΠΤΕΑ, ασύρματο δίκτυο Παπαστράτου), αγνοήστε αυτό το ΒΗΜΑ.**

Σε κάθε άλλη περίπτωση κατεβάστε και εγκαταστήστε από την διεύθυνση https://it.uth.gr/services/eikoniko-idiotiko-diktyo-vpn, το **Εικονικό Ιδιωτικό δίκτυο (VPN),** ακολουθώντας προσεκτικά τις οδηγίες.

1. Μπαίνετε στην **Ηλεκτρονική Γραμματεία**. Από την κεντρική σελίδα του Π.Θ. [www.uth.gr](http://www.uth.gr) επιλέξτε «Σπουδές», «Πρακτικές Πληροφορίες», «Ηλεκτρονική Γραμματεία». Στη συνέχεια για την είσοδό σας χρησιμοποιείτε το όνομα χρήστη/**username** και τον κωδικό πρόσβασης/**password** που σας έχει δοθεί (τα ίδια που χρησιμοποιείτε και για: ΕΥΔΟΞΟΣ, ακαδημαϊκή ταυτότητα και e-mail *username*@uth.gr). Στην ηλεκτρονική γραμματεία μπορείτε να κάνετε δηλώσεις, να δείτε τη βαθμολογία σας σε όλα τα μαθήματα που έχετε περάσει, να υποβάλλετε ηλεκτρονική αίτηση για την έκδοση πιστοποιητικού, κ.α. Για τη χρήση όλων των δυνατοτήτων της εφαρμογής, διαβάστε τις αναλυτικές οδηγίες στην ιστοσελίδα του Π.Τ.Ε.Α..
2. Από το μενού της Ηλεκτρονικής Γραμματείας, πατήστε **Δηλώσεις**, η Δήλωσή μου, Προσθήκη, τσεκάρετε τα μαθήματα της δήλωσης που θέλετε, Εισαγωγή στη δήλωση. Για να δηλώσετε Πρακτική άσκηση (στο 5ο εξάμηνο) πατήστε πρώτα **«Επιλογή κατεύθυνσης» επιλέξτε την κατεύθυνση που επιθυμείτε («Δασκάλων» ή «Νηπιαγωγών») και μετά δηλώστε το μάθημα της Πρακτικής.**

**Στο τέλος ΜΗΝ ΞΕΧΑΣΕΤΕ να πατήστε το πλήκτρο [Αποστολή], ώστε να αποσταλεί η δήλωση στη Γραμματεία.**

1. Λίγες ημέρες μετά το τέλος των δηλώσεων, ελέγξτε **ΟΠΩΣΔΗΠΟΤΕ** πάλι τη δήλωση σας. Κατόπιν θα δηλώστε στον **Εύδοξο** συγγράμματα ΜΟΝΟ για τα μαθήματα τα οποία υπάρχουν στη δήλωση μαθημάτων σας, όταν βγει η αντίστοιχη ανακοίνωση ότι ξεκίνησαν οι δηλώσεις συγγραμμάτων.
2. Ο/Η φοιτητής/φοιτήτρια **μπορεί να μεταβάλει τη δήλωσή του** έως την ημερομηνία λήξης των δηλώσεων στο σύστημα της ηλεκτρονικής Γραμματείας.